dávkovanie liekov pri horúčke u 15 r. dieťaťa
Chcem Vás poprosiť o radu. Moja 15-ročná dcéra má horúčku 39´C, hmotnosť 60 kg. Aké lieky na zníženie teploty jej podávať, v akom dávkovaní a ako často? Striedať Paralen a Ibalgin (400 môže?)? V akých odstupoch? Vopred veľká vďaka za odpoveď.
Dobrý deň, ďakujeme za Vašu otázku.
Horúčka je telesná teplota, ktorá je vyššia ako 38 °C. Horúčka nie je choroba, ale nešpecifický príznak možnej choroby. Liekom prvej voľby pri horúčke je antipyretikum paracetamol. Pri hmotnosti nad 50 kg je možné podať 2x500mg a tým zabezpečiť, že dieťa nepoddávkujete. Striedanie s inou účinnou látkou po 4 hod, ako napr Ibuprofén (Ibalgin 400mg), zabráni náhodnému predávkovaniu jednou účinou látkou. Ibalgin 400 mg odporúčam užiť 1 tbl.
Ak teplota neklesne napriek podaniu antipyretík do 30-tich minút a je vyššia ako 39 °C, začnite ju zrážať pomocou vlažnej vody (sprcha alebo zábal) . Ochladzovanie je potrebné opakovať kým horúčka neklesne pod 38,2.  °C.  Neznižujte teplotu ochladzovaním, pokiaľ má dieťa triašku, pocit zimy alebo výrazné chladné končatiny. Naopak, vtedy treba dieťa prikryť a podávať teplé tekutiny. Tekutiny sú veľmi dôležité pri boji s horúčkou, ak má dieťa či dospelí nedostatok tekutín, antipyretikum nemusí byť účinné.
Želám Vám skoré uzdravenie.
S pozdravom
PharmDr. Dominika Titková